[{"text_idx": "#000002", "text": "Paralele kun la kongresa programo okazos ekskursoj en Nitro, Slovakio kaj Esztergom en Hungario, de sabato (23-a) g\u0302is vendredo (29-a julio). La c\u0302ic\u0302eronado au\u0306 interpretado estos farata de esperantistoj, volontule. Se ne alie indikite en la priskriboj, la ekskursoj estas busaj. La prezo inkluzivas la enirbileton al la vizitataj lokoj (krom se alie indikite)."}, {"text_idx": "#000003", "text": "La tuttagaj ekskursoj okazos precipe en merkredo, la 27-a de julio, sed ankau\u0306 en aliaj tagoj. La tuttagaj ekskursoj inkluzivas mang\u0302on. La trinkaj\u0302oj ne estas inkluzivigitaj. C\u0302iuj ekskursoj inkluzivas transporton (se ne alie indikita) kaj la enirbiletojn."}, {"text_idx": "#000004", "text": "La historio de la urbo Banska\u0301 S\u030ctiavnica estas ligita al abundaj trovoj de valoraj metaloj, c\u0302efe oro kaj arg\u0302ento. En la pasinteco g\u0302i estis unu el la plej ric\u0302aj urboj de Slovakio kaj estis la c\u0302efa produktanto de arg\u0302ento en la Hungaria Reg\u0302lando. La urbo, kun ric\u0302a historio kaj unika etoso, estis listigita en 1993 kiel Kultura Heredaj\u0302o de Unesko. Antau\u0306tagmeza vizito de la urbo kun eniro en la malnovan kaj novan kastelojn. Posttagmeza iro al Sva\u0308ty\u0301 Anton kaj vizito de ties kastelo."}, {"text_idx": "#000005", "text": "La regiono Supra Nitro estas konata pro siaj minejaj tradicioj, pro tio la unua halto estos por viziti ministan subc\u0302ielan muzeon. En iama minejo de brunkarbo estos eblo sperti la subterajn laborkondic\u0302ojn, inkluzive de veturo per subtera trajneto. Halto en la ununura kankrobredejo en Slovakio, kie eblos tus\u0302i tiun strikte protektatan beston. Posttagmeza vizito al la plej romantika kastelo, juvelo de Slovakio, kies arkitekturo estis inspirita de la plej belaj gotikaj nobelaj konstruaj\u0302oj."}, {"text_idx": "#000006", "text": "Grandiozaj preg\u0302ejoj, c\u0302armaj burg\u0302aj domoj kaj elegantaj palacoj, romantikaj stratetoj kaj kortoj. En Bratislavo vi trovos c\u0302ion c\u0302i, sed malgrandskale. Homa dimensio, amika etoso kaj trankvila vivoritmo karakterizas tiun urbon, kie oni kronis hungarajn reg\u0302ojn. De la kastelo vi g\u0302uos belegan panoraman vidon al la urbo kaj samtempe ekscios multajn interesaj\u0302ojn pri g\u0302i. Dum la vizito de la galerio de moderna arto Danubiana Meulensteen Art en C\u030cunovo eblos sperti unikan simbiozon de belarto, moderna arkitekturo kaj c\u0302irkau\u0306a naturo."}, {"text_idx": "#000007", "text": "E4. Vina vojo de Malgrandaj Karpatoj"}, {"text_idx": "#000008", "text": "Rigardo al la animo de la plej fama slovaka vina regiono, Malgrandaj Karpatoj. Vi vizitos la pitoreskajn kamparajn vinistajn urbetojn Modra kaj Pezinok kun la g\u0302is hodiau\u0306 konservitaj originaj burg\u0302aj vindomoj, en kiuj oni produktis kaj stokis kvalitan malgrandkarpatan vinon. Vi ekkonos la tradicion de vinberkultivado kaj vinfarado en la vinmuzeo. Vi vidos metiejon, kie oni produktas fajencon, kaj ekscios, kiel tiu metio alvenis al Slovakio. Post vingustumado vizito de la kastelo C\u030cerveny\u0301 Kamen\u030c, potenca fortikaj\u0302o kun perfekta renesanca defenda sistemo, unu el la plej bone konservitaj slovakaj monumentoj."}, {"text_idx": "#000009", "text": "Pies\u030ct\u030cany mondfamig\u0302is pro la lokaj kuraca minerala akvo kaj unika sulfura koto kaj pro la modernaj kuracmetodoj kontrau\u0306 movlimigaj malsanoj. Al la baneja insulo apartenas parko ornamita per kaj vinfarado en la vinmuzeo. Vi vidos metiejon, kie oni produktas fajencon, kaj ekscios, kiel tiu metio alvenis al Slovakio. Post vingustumado vizito de la kastelo C\u030cerveny\u0301 Kamen\u030c, potenca fortikaj\u0302o kun perfekta renesanca defenda sistemo, unu el la plej bone konservitaj slovakaj monumentoj. skulptaj\u0302oj, ideala por malstrec\u0302aj promenoj. Eblos bani sin en la kuraca akvo. Posttagmeze vi ekkonos monde unikan tipon de punto. Vi ekscios multon pri la lokaj vivo, metioj kaj popola kulturo."}, {"text_idx": "#000010", "text": "Naskig\u0302loko de la unua hungara reg\u0302o, sankta Stefano. De la 10-a g\u0302is 13-a jarcento Esztergom estis la c\u0302efurbo de la lando. Eklezia centro de la s\u0302tato: tie sidejas la c\u0302efo de la hungara katolika eklezio, la c\u0302efepiskopo de Esztergom. Tie c\u0302i trovig\u0302as la plej alta katedralo de Hungario, kaj la tria plej granda preg\u0302ejo en Eu\u0306ropo, kun la plej granda altara bildo pentrita sur tolo en la mondo. Posttagmeza vizito de la kastelo Cha\u0302teau Be\u0301la, vinproduktejo jam ekde la romia epoko. Nuntempe g\u0302i specialig\u0302as pri la plej noblaj vinberspecoj, Riesling kaj Cabernet Sauvignon. Ankau\u0306 la glaciaj kaj pajlaj vinoj produktataj ekde 2009 estas tre famaj."}, {"text_idx": "#000011", "text": "Jen la unua urbo en la teritorio de la hodiau\u0306a Slovakio ricevi la privile\u00adgiojn de libera reg\u0302a urbo. La unikeco kaj la ric\u0302eco je kultur-historiaj monumentoj kaj religiaj konstruaj\u0302oj el la antikva Trnava pravigas g\u0302ian kromnomon \u201ceta slovaka Romo\u201d. Rimarkindas la impresa preg\u0302ejo de Sankta Mikaelo kaj la renesanca turo, el kies supro oni admiros la urbon. Posttagmeza transiro al la proksima vilag\u0302o Ruz\u030cindol, kie komencig\u0302as la vinregiono de la Malgrandaj Karpatoj. Tie ni povos mem kontroli, c\u0302u la elstara vin\u00ad kvalito spegulas la legendon."}, {"text_idx": "#000012", "text": "Urbo konata pro sia mitoplena kastelo kaj memortabulo de romiaj soldatoj. La c\u0302efelemento estas kastelo, gotika fortikaj\u0302o kiu en la pasinteco gardis la antikvajn komercajn vojojn, kiuj konektis Mediteraneon kun norda Eu\u0306ropo. Post\u00adtagmeza vizito de la pli eta kaj ripozinvita banurbo Trenc\u030cianske Teplice, jam konata de romianoj. Ties sulfuraj akvoj kuracas movlimigajn kaj nervajn malsanojn."}, {"text_idx": "#000014", "text": "Konatig\u0302o kun la franciskana monah\u0302eja komplekso, la renesanca (poste barokigita) preg\u0302ejo de sanktaj Petro kaj Pau\u0306lo kaj monah\u0302ejo. Pluiro al la placo kun la statuo de la slava princo Pribina, kiu konstruigis la unuan kristanan preg\u0302ejon, kaj statuo de atlaso, popole nomata Corgon\u030c. Transiro al la placo de Johano Pau\u0306lo la 2-a, kie staras, antau\u0306 la Episkopa palaco, statuo de tiu papo en superhoma grando. Vizito de nacia kultura monumento kaj la katedralo de sankta Emeramo. Konatig\u0302o kun malfruromanika kapelo, restaj\u0302o de la eble plej malnova kristana preg\u0302ejo en Slovakio, kun la turo de Vazul, la kastela puto, kazematoj \u2014 subtera spaco sub la bastionoj de la kastelo, de kie soldatoj defendis la tutan fortikaj\u0302on \u2014 kaj kun la ekspozicio de la Dioceza muzeo, kiu gardas multajn rarajn dokumentojn kaj trezoron."}, {"text_idx": "#000016", "text": "La piedira zono estas de nememoreblaj tempoj la centro de la Malsupra urbo. Lastatempe aldonig\u0302is tie pluraj artaj simboloj: profundo enpikita bronza glavo kiel simbolo de paco, muzika horlog\u0302o, bronza puto kaj granita fontano. Tie trovig\u0302as mau\u0306r-bizancostila sinagogo, unu el la plej belaj en Slovakio. Promeno lau\u0306 la historia strato Fa\u0301rska kun i.a. la malfrugotika domo de la paroh\u0302estro, la preg\u0302ejo de la Vizito de la Virgulino, tipa domo kun balkon-galerio kaj burg\u0302aj domoj. Vizito de la placo Z\u030cupne\u0301 na\u0301mestie, kies c\u0302ef\u00adele\u00ad mento estas la Distrikta domo, funkcianta kiel la c\u0302efa ekspoziciejo por modernaj artoj. La Urba parko havas du lagojn, originalan infanludejon kaj estas populara, verda oazo meze de la homplena urbo."}, {"text_idx": "#000017", "text": "Dum jarcentoj Nitro estis unu el la c\u0302efaj centroj de la juda vivo en Slovakio; unua skriba mencio pri tio en la 12-a jarcento. La urba sinagogo estas ekzemplo de eklektika kaj bela sakrala konstruaj\u0302o, kiu kopias bizancan kaj orientan arkitekturojn. Pro la malgranda nombro de la religia komunumo, la urbo zorgas pri la sinagogo kaj g\u0302i estas uzata kiel koncertkaj ekspoziciejo. La grandega juda tombejo havas c\u0302irkau\u0306 5 000 tombojn, unu el la plej grandaj kaj bone konservitaj en Slovakio."}, {"text_idx": "#000018", "text": "La novromanika preg\u0302ejo de la Vizito de la Virgulino estas unu el la plej vizitataj en la lando. G\u0302iaj c\u0302efaj ornamaj\u0302oj estas alta ligna altaro kun tri bildoj kaj 9 metrojn alta statuo de la Krucumita Kristo, eltajlita el unu arbo. Sub la preg\u0302ejo trovig\u0302as kripto de Vincentaj monah\u0302inoj. La origina antau\u0306\u00adromanika preg\u0302ejo de sankta Stefano la Reg\u0302o el la 11-a jarcento estas valora mez\u00adepoka religia konstruaj\u0302o kun restaj\u0302oj de romanikaj freskoj. Ene trovig\u0302as triumfa arko, mur\u00ad pentraj\u0302oj kaj romanika kornico. En la centro de la suba urbo elstaras la du altaj turoj de la baroka preg\u0302ejo de piaristoj, ordeno el sanktaj lernejoj alveninta al Nitro fine de la 17-a jarcento. La preg\u0302ejo de sankta Ladislav estas frubaroka duetag\u0302a konstruaj\u0302o. La c\u0302efa fasado havas grandegajn turojn kun supro ornamita per kupro."}, {"text_idx": "#000019", "text": "Konatig\u0302o kun la produktoprocedo de medo, inkluzive de gustumado de tiu tradicia slava trinkaj\u0302o. Tiu unika kaj pure natura produkto estas farata el 4 specoj de abela mielo per tradicia fermentigo. Promeno tra legendoplenaj misteraj stratetoj, vizito de la placo de Pribina, konatig\u0302o kun la legendo pri Corgon\u030c kaj rakontoj pri Pribina kaj Sva\u0308topluk. La nok\u00adta vido al la urbo el la kastelo ravos nin."}, {"text_idx": "#000021", "text": "C\u0302e la okcidenta rando de Nitro trovig\u0302as Draz\u030covce, fama arkeologiejo: slava setlejo kaj sepultejo el la epoko de la Granda Mo\u00adravio. La monteto kun la preg\u0302ejo de sankta Mikaelo la C\u0302efang\u0302elo estas, eble pro sia simpla formo, unu el la plej belaj pejzag\u0302oj, kiujn proponas Slovakio. La preg\u0302ejeto de sankta Georgo en Kostol\u030cany pod Tribec\u030com estas arte kaj historie unika kaj s\u0302ajne la plej malnova bone konservita religia konstruaj\u0302o en Slovakio (9-a jarcento)."}, {"text_idx": "#000022", "text": "En la vinberejoj de Strekov okazas vera festo de la bohemianoj. La evento ofertas la plej bonajn slovakajn kaj eksterlandajn produktojn kaj kontentigos la s\u0302atantojn de amuzig\u0302o kaj de vere bongusta vino. Tiu c\u0302iujara festo, meze de vitoj, estas okazo gustumi vinon kaj konatig\u0302i kun la produktantoj. En sian vinon ili enmetas ne nur nekutiman vinfaran arton, sed ankau\u0306 pecon de sia koro. Tagmang\u0302o."}, {"text_idx": "#000023", "text": "Kuraca banejo provizata per font\u00advarma akvo kun temperaturo de 75 \u00b0C. En la banejo estas entute ses basenoj, tri sau\u0306noj, varma banejo, sportaj ludejoj kaj mang\u0302ejoj. La akvo el la nova puto, inau\u0306gurita en novembro 2015, estas sala, kio havigas al g\u0302i nekutimajn kuracajn kvalitojn. Lau\u0306 unuaj esploroj, tiu akvo apartenos al la unikaj\u0302oj de Eu\u0306ropo."}, {"text_idx": "#000024", "text": "D9. Kastelo, c\u0302evaloj kaj vino"}, {"text_idx": "#000025", "text": "En la bela valo de la rivero Z\u030citava, c\u0302irkau\u0306ata de la montaroj Tribec\u030c kaj Inovec, trovig\u0302as la urbeto Topol\u030cc\u030cianky. G\u0302i estas ligita al tri temoj: en la norda rando de la municipo etendig\u0302as vasta angla parko, kiun pitoreske kompletigas monumenta klasikisma kastelo, konsiderata la plej bela kaj pura ekzemplo de c\u0302i tiu stilo en Slovakio. G\u0302i nun estas muzeo de historiaj mebloj kaj domaj akcesoraj\u0302oj, poseditaj de la familio Habsburgo. En la 1920-aj jaroj, la kastelo ig\u0302is la somera sidejo de la prezidentoj de la respubliko; la Nacia C\u0302evalbredejo, nacia kulturheredaj\u0302o, unu el la plej famaj c\u0302evalbredejoj en la mondo pli mond\u00adfamigis la urbeton; kaj vinberkultivado, tradicio kiu komencig\u0302is en la 18-a jarcento portita de Dalmataj fakuloj. Dum la prezidanteco de Masaryk, la tiea vino atingis ec\u0302 pragajn vinejojn. Eksciu proprasperte, ke tradicio kaj spertaj vinfaristoj estas pilieroj de la zorgeme flegata kvalito de Cha\u0302teau Topol\u030cc\u030cianky."}]